कैराना व नूरपुर उपचुनावों को लेकर स्थानीय संगठन में भी उत्साह नहीं है। एक पूर्व विधायक का कहना है कि पिछले विधानसभा व लोकसभा चुनावों में यह दोनों सीटें कांग्रेस के पास न रहने का दुष्परिणाम यह रहा कि स्थानीय संगठन पूरी तरह निष्क्रिय हो चुका है। विधानसभा चुनाव में स्थानीय नेताओं को सपा प्रत्याशी नईमुल हसन के पक्ष में प्रचार करना पड़ा था परंतु भाजपा के लोकेंद्र सिंह से मात खानी पड़ी।